Tubuai

Tubuai-eiland (ook Tubuaʻi of Tupuaʻi) is die hoofeiland van die Austraaleilandegroep, geleë 640 km suid van Tahiti. Benewens Tubuai sluit die groep eilande Rimatara, Rurutu, Raivavae, Rapa en die onbewoonde Îles Maria in. Hulle is deel van die Australeilande in die verre suidweste van Frans-Polinesië in die suidelike Stille Oseaan. Tubuai-eiland onderhou 'n bevolking van 2 217 mense op 45 km² land. As gevolg van sy suidelike posisie, het Tubuai opvallend koeler weer as Tahiti.

Die eiland word omring deur 'n strandmeer wat gevorm word deur 'n omringende koraalrif. 'n Breek in die rif wat deurgang vir skepe moontlik maak, is aan die noordekant van die eiland geleë. Tubuai het twee lawa-koepels, met sy hoogste punt, berg Taita'a, wat 422 meter hoog is. Ses of sewe eilandjies of motus lê langs die rifrand wat die eiland omring. Dit is in die laat 1700's beskryf as 'n oorvloed van toabome (Casuarina equisetifolia), wat die inheemse mense gebruik het in huisbou en om oorlogsstokke en spiese te maak as gevolg van die hout se digtheid. 

Die mense van Tubuai het voorheen Austral gepraat, maar dit is vervang deur die naverwante Tahitiaans.

Verwysings

Argipels
Eilande van Frans-Polinesië